Сергозеро
Сергозеро () велико је слатководно језеро ледничког порекла смештено у југоисточном делу Мурманске области, на крајњем северозападу европског дела Руске Федерације. Језеро се налази у југоисточном делу Кољског полуострва, а административно припада Терском рејону. Преко своје једине отоке, реке Серге, повезано је са басеном реке Варзуге, односно са акваторијом Белог мора.

Његове обале су доста ниске и замочварене, изузев источне обале која је нешто виша, доста су разуђене, а сама акваторија је благо издужена у смеру запад-исток у дужини од око 17 километара. максимална ширина је до 9 километара. Под ледом је од краја октобра до краја маја. 

Површина језерске акваторије је 98 км², а површина језера налази се на надморској висини од 148 метара. Подручје које отиче ка Сергозеру обухвата територију површине око 358 км². Дужина обалске линије је око 60 километара. 

Језеро је доста богато рибом, посебно штуком, манићем, гргечом и јазом.

Види још 
 Мурманска област
 Терски рејон
 Серга (притока Варзуге)

Спољашње везе 
 Детаљнија топографска мапа језера и његове околине
 -{Государственный водный реестр РФ: озеро Сергозеро}-

Језера у Русији
Мурманска област
Слив Белог мора
Ледничка језера